চকুৰ সন্মুখতে মৃত্যুক দেখি বাকৰুদ্ধ হৈ পৰিছিল যাত্ৰীসকল। বিমান খনৰ পাইলটে তলৰ নিয়ন্ত্ৰণ কক্ষলৈ পঠিয়াইছিল বিপদত পৰাৰ সংকেত।
শিহৰণকাৰী এই ঘটনাটো সংঘটিত হৈছে আমেৰিকাৰ দেনভাৰত।শনিবাৰে দেনভাৰৰ বিমান বন্দৰৰ পৰা হাৱাই অভিমুখে উৰা মৰাৰ ক্ষন্তেক সময়ৰ পিছতে ব'য়িং ৭৭৭ UA328 বিমান খনৰ ডেউকাত জুই লাগে।
বিমান খনৰ পাইলটে অসীম ধৈৰ্য আৰু সাসৰ পৰিচয় দি ডেউকাত জুই লগা অৱস্থাতে বিমান খন পুনৰ দেনভাৰ বিমান বন্দৰলৈ ওভতাই আনি জৰুৰী অৱতৰণ কৰোৱাবলৈ সক্ষম।
বিমান খনৰ বহু কেইগৰাকী যাত্ৰীয়ে নিজৰ অভিজ্ঞতা বৰ্ণনা কৰি কয় যে তেওঁলোকে যে জীয়াই থাকিব সেয়া তেতিয়া ভাবিবই পৰা নাছিল।
ডেউকাত জুই লগাৰ পিছতো যাত্ৰীসকলৰ জীৱন ৰক্ষা পৰাটো কেৱল নেদেখা জনৰ কৃপাতহে সম্ভৱ হৈছে বুলি বহুতে মন্তব্য কৰিছে।
